ROMÂNIA

 JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Reabilitare și dotări Cămin Cultural din Satul Măguri”**

 Consiliul Local al Municipiului Lugoj;

Având în vedere referatul Direcției investiții, finanțări – Serviciul finanțări și implementare alte programe nr. 16/116742/(RU)116743 din 22.11.2024;

Având în vedere referatul nr. 16/116917/(RU)116918 din 22.11.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 223 din 22.11.2024 privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Reabilitare și dotări Cămin Cultural din Satul Măguri”;

Luând în considerare raportul de specialitate nr. 16/117083/(RU)117084 din 22.11.2024 întocmit de Direcția investiții, finanțări – Serviciul finanțări și implementare alte programe;

Luând în considerare avizul nr. 115 din 26.11.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Luând în considerare prevederile Instrucțiunii AMPOR nr. 216/18.09.2024 privind modificarea unor termene menționate în cuprinsul Instrucțiunii AMPOR nr. 207/31.10.2023 (Acțiuni AM/OI de pregătire în vederea închiderii Programului Operațional Regional 2014-2020);

 Ținând cont de contractul de finanțare nr. 8018 din 18.11.2022, înregistrat în evidențele instituției noastre sub nr. 6357/22201/(RU)22225 din 14.12.2022;

 Luând în considerare Hotărârea Consiliului Local nr. 343 din 29.11.2023 privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Reabilitare și dotări Cămin Cultural din Satul Măguri”;

 Ținând cont de Hotărârea Consiliului Local nr. 273 din 28.12.2021 privind aprobarea proiectului „Reabilitare și dotări Cămin Cultural din Satul Măguri”, în vederea finanțării acestuia în cadrul Programului Operațional Regional 2014 - 2020, Axa Prioritară 9, Obiectiv Specific 9.1, apelul de proiecte nr. POR /2018/9/9.1/1/7 REGIUNI și a cheltuielilor legate de acesta, cu modificările ulterioare;

 Ținând cont de Hotărârea Consiliului Local nr. 276 din 20.10.2023 pentru modificarea H.C.L. nr. 273 din 28.12.2021 privind aprobarea proiectului „Reabilitare și dotări Cămin Cultural din Satul Măguri”, în vederea finanțării acestuia în cadrul Programului Operațional Regional 2014 - 2020, Axa Prioritară 9, Obiectiv Specific 9.1, apelul de proiecte nr. POR/2019/9/9.1/1/7 REGIUNI și a cheltuielilor legate de acesta;

 Luând în considerare prevederile O.U.G. nr. 36/2023 privind stabilirea cadrului general pentru închiderea programelor operaţionale finanţate în perioada de programare 2014 - 2020, cu modificările ulterioare;

 Luând în considerare Programul Operațional Regional 2014 - 2020, Axa Prioritară 9 - Sprijinirea Regenerării Economice și Sociale a Comunităților Defavorizate din Mediul Urban, Obiectiv specific 9.1 - Dezvoltare Locală sub Responsabilitatea Comunității, Apel de proiecte nr. POR/2018/9/9.1/1/7 REGIUNI;

 Ținând cont de prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, modificată şi completată;

 În conformitate cu art. 20 și art. 44 alin. (1) din Legea nr. 273/2006 privind finanţele publice locale, modificată şi completată;

 În conformitate cu art. 129 alin. (2) lit. b) și alin. (4), art. 136 și art. 139 alin. (3) lit. a) din O.U.G. nr. 57/2019 privind Codul administrativ, cu modificările și completările ulterioare;

 În temeiul art. 196 alin. (1) lit. a) și art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R E Ș T E :**

 **Art.1. -** Se prelungește durata implementării proiectului „Reabilitare și dotări Cămin Cultural din Satul Măguri”până la data de 31.12.2025.

 **Art.2.** - Se aprobă valoarea totală a cheltuielilor estimate necesare în vederea finalizării proiectului, pentru perioada 01.01.2025 – 31.12.2025, în suma de 110.806,48 lei, ce urmează a fi suportată integral din bugetul local al Municipiului Lugoj.

**Art.3.** - Îndeplinirea prevederilor prezentei hotărâri se încredinţează Serviciului finanțări și implementare alte programe.

**Art.4.** - Prezenta hotărâre se comunică:

 - Instituţiei Prefectului, judeţul Timiş;

 - Primarului Municipiului Lugoj;

 - Direcţiei juridice;

 - Direcției management financiar;

 - Direcției investiții, finanțări;

 - Serviciului finanțări și implementare alte programe;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Mihai Agache SECRETARUL GENERAL AL MUNICIPIULUI

 Dan Ciucu

 **Nr. 205 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |